Source: https://ispis.sk/judikatura/KSKE/5Co78/2012
Timestamp: 2020-04-09 20:21:12+00:00

Document:
KSKE 5 Co 78/2012 - iSpis
iSpis Judikatúra – KSKE 5 Co 78/2012
KS v Košiciach, dátum 28.03.2012, sp.zn. KSKE 5 Co 78/2012
§ 218 OSP
§ 214 ods. 2 OSP § 214 ods. 1 OSP § 218 ods. 1 písm. a) OSP § 204 ods. 1 OSP § 57 ods. 3 OSP § 224 ods. 1 OSP § 142 ods. 1 OSP § 151 ods. 1 OSP § 3 ods. 9 OSP
Súd: Krajský súd Košice Spisová značka: 5Co/78/2012 Identifikačné číslo súdneho spisu: 7610202623 Dátum vydania rozhodnutia: 29. 03. 2012 Meno a priezvisko sudcu, VSÚ: JUDr. Andrej Šalata ECLI: ECLI:SK:KSKE:2012:7610202623.2
Uznesenie Krajský súd v Košiciach vo veci žalobcu SKP, k. s. Banská Bystrica, Lazovná 64, IČO: 44 915 691, správcu konkurznej podstaty úpadcu KFZ Sys, s.r.o., v konkurze, Sládkovičovo, Košútska 1342, IČO: 36 814 148, proti žalovanému Y. L., Š. XXX, o zaplatenie 3 091,48 € istiny s prísl., o odvolaní žalobcu proti rozsudku 6C/39/2010-64 zo 16.5.2011 Okresného súdu Spišská Nová Ves
Žalobca nemá právo na náhradu trov odvolacieho konania a žalovanému sa ich náhrada nepriznáva.
Súd prvého stupňa (ďalej len súd) rozsudkom zamietol žalobu, ktorou sa žalobca domáhal od žalovaného zaplatenia 3 091,48 €, zmluvnej pokuty 0,1 % denne zo sumy 381,63 € od 27.7.2005 do zaplatenia a zo sumy 130,46 € od 25.11.2009 do zaplatenia, ako aj náhrady trov konania a rozhodol, že žiaden z účastníkov nemá právo na náhradu trov konania.
Proti rozsudku podal odvolanie žalobca.
Odvolací súd bez nariadenia pojednávania (§ 214 ods.2 O. s. p. - v ostatných prípadoch, t.j. neuvedených v § 214 ods.1, možno o odvolaní rozhodnúť aj bez nariadenia pojednávania) odvolanie odmietol ako podané oneskorene.
Podľa § 218 ods.1 písm. a) O. s. p. odvolací súd odmietne odvolanie, ktoré bolo podané oneskorene.
Podľa § 204 ods.1 prvá veta O. s. p. odvolanie sa podáva do 15 dní od doručenia rozhodnutia na súde proti rozhodnutiu, ktorého smeruje.
Podľa § 57 ods.3 O. s. p. lehota je zachovaná, ak sa posledný deň lehoty urobí úkon na súde alebo podanie odovzdá orgánu, ktorý má povinnosť ho doručiť.
Z doručenky pripojenej pri písomnom vyhotovení uznesenia (č.l.70) bolo zistené, že zást. žalobcu JUDr. Pavlovi Konečnému, advokátovi, Banská Bystrica, Hurbanova14/A, IČO: 42 186 285 bol rozsudok doručený 30.5.2011 a z Potvrdenky o prijatí (č.l.89) vyplýva, že zást. žalobcu podal odvolanie elektronicky a súdom bolo prijaté 15.6.2011.
Lehota na podanie odvolania začala žalobcovi plynúť 31.5.2011, t.j. nasledujúceho dňa po doručení rozsudku jeho zást. a jej koniec pripadol na 14.6.2011 (utorok) , preto pokiaľ podal odvolanie až 15.6.2011, urobil tak už po uplynutí lehoty a odvolanie muselo byť preto odmietnuté ako podané oneskorene.
Podľa § 224 ods.1 O. s. p. ustanovenia o trovách pred súdom prvého stupňa platia i pre odvolacie konanie.
Podľa § 151 ods.1 prvá veta O. s. p. o povinnosti nahradiť trovy konania rozhoduje súd na návrh spravidla v rozhodnutí, ktorým sa konanie končí.
Žalobca nemal v odvolacom konaní úspech, preto nemá právo na náhradu jeho trov a žalovanému žiadne trovy nevznikli, preto mu ich náhrada nemohla byť priznaná.

References: § 218

§ 214
 § 214
 § 218
 § 204
 § 57
 § 224
 § 142
 § 151
 § 3
 súd 
 súd 

Súd 
 súd 
 § 214
 § 218
 súd 
 § 204
 § 57
 § 224
 § 151
 súd